82-årig kvinde forstuvede den ene arm, da aggressiv mand skubbede hende ud af bus 17 tirsdag formiddag.

Annonce

Østjyllands Politi vil meget gerne i kontakt med vidner, der tirsdag klokken 10.14 befandt sig omkring Hans Hartvig Seedorff Stræde i det centrale Aarhus, hvor en voldsepisode fandt sted.

Her var en 82-årig kvinde ved at stige på bus 17, da en tilsyneladende påvirket og aggressiv mand ville ud af bussen.

Manden skubbede derfor angiveligt den ældre kvinde så hårdt i brystet, at hun faldt bagover og ned fra bussens trappe og ud på fortovet.

Kvinden fik et voldsomt slag på sit bækken og forstuvede sin ene arm ved faldet. Derfor vil politiet gerne i kontakt med mulige vidner, som kan hjælpe dem med henvendelser på telefon 114.

Gerningsmanden er beskrevet som:

Dansk af udseende, 30-35 år, 160-165 cm, spinkel af bygning, lyst, langt hår, usoigneret og virkede påvirket og aggressiv. Han var iført lys beklædning